CELEX: 52018PC0626
Language: da
Date: 2018-09-14
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Den Internationale Vinorganisation (OIV)

EUROPA-KOMMISSIONEN
            Bruxelles, den 14.9.2018
            COM(2018) 626 final
            2018/0327(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Den Internationale Vinorganisation (OIV)
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne på OIV's generalforsamling den 23. november 2018 i forbindelse med den påtænkte vedtagelse af OIV-resolutioner, som kan få retlige følger for EU-retten.
            
            
               2.Baggrund for forslaget
            
            
               2.1.EU's særlige status i OIV
            
            
               For tiden er 46 stater medlemmer af OIV, heriblandt 20 EU-medlemsstater. EU er ikke medlem af OIV. OIV har dog siden den 20. oktober 2017 tildelt Unionen den særlige status, der er omhandlet i artikel 4 i OIV's forretningsorden, og som gør det muligt at gribe ind i udvalgenes, underudvalgenes og ekspertgruppernes arbejde og at deltage i generalforsamlingens og i forretningsudvalgets møder.
            
            
               2.2.OIV
            
            
               Den Internationale Vinorganisation (OIV) er en videnskabelig og teknisk mellemstatslig organisation, der beskæftiger sig med vinproduktion, vin, vinbaserede drikkevarer, spisedruer, rosiner og andre vinavlsprodukter. OIV har følgende formål: i) oplysning om, hvilke foranstaltninger der bør træffes i vinsektoren for at tilgodese producenternes, forbrugernes og de øvrige aktørers interesser, ii) bistand til andre internationale organisationer, der beskæftiger sig med standardisering, og iii) bistand til international samordning af nuværende praksis og standarder.
            
            
               2.3.OIV's påtænkte retsakt 
            
            
               OIV's næste generalforsamling vil blive afholdt i Uruguay den 23. november 2018. I denne forbindelse og på baggrund af de drøftelser, der fandt sted under ekspertgruppens møde i april 2018 i Paris, kan det forventes, at følgende resolutioner, som vil få retlige følger for EU-retten, sættes på generalforsamlingens dagsorden til vedtagelse:
            
            
               –Udkast til resolution OENO-TECHNO 14-567B og 14-567C, hvori de stoffer, der anvendes i vinproduktion som tilsætningsstoffer eller hjælpestoffer, defineres. I overensstemmelse med artikel 80, stk. 3, litra a), og artikel 90, stk. 2, i forordning (EU) nr. 1308/2013 vil disse resolutioner få retlige følger for EU-retten
            
            
               –Udkast til resolution OENO-SPECIF 15-573, 15-579, 16-603 og 16-604, hvori der fastlægges renheds- og identitetsspecifikationer for stoffer, som anvendes i forbindelse med ønologiske fremgangsmåder. OIV har offentliggjort og anbefalet disse ønologiske fremgangsmåder på betingelse af, at specifikationerne for de anvendte stoffer vedtages (OIV's internationale kodeks for ønologiske fremgangsmåder, punkt 2.1.20 og punkt 3.4.14). I overensstemmelse med artikel 80, stk. 3, litra a), og artikel 90, stk. 2, i forordning (EU) nr. 1308/2013 og artikel 9 i forordning (EF) nr. 606/2009 vil disse resolutioner få retlige følger for EU-retten
            
            
               –Udkast til resolution OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 og 17-623, hvori der fastlægges analysemetoder. I overensstemmelse med artikel 80, stk. 3, litra a), og artikel 80, stk. 5, i forordning (EU) nr. 1308/2013 vil disse resolutioner få retlige følger for EU-retten.
            
            
               
                  Som det tidligere har været tilfældet, kan det forventes, at dagsordenen for OIV's generalforsamling stadig kan blive ændret, og at der sættes yderligere resolutioner på dagsordenen, som vil få retlige følger for EU-retten. For at sikre at generalforsamlingens arbejde er effektivt, samtidig med at bestemmelserne i traktaterne overholdes, vil Kommissionen supplere eller ændre nærværende forslag i god tid, så Rådet kan vedtage den holdning, der skal indtages for disse resolutioner.
               
            
            
               3.Den holdning, der skal indtages på Unionens vegne
            
            
               De udkast til resolutioner, der kommer til afstemning på OIV's næste generalforsamling, er blevet drøftet indgående mellem videnskabelige og tekniske eksperter i vinsektoren. Resolutionerne bidrager til den internationale harmonisering af vinstandarderne og opstiller rammer, som sikrer fair konkurrence ved handel med vinavlsprodukter. De bør derfor støttes.
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
         
         
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Artikel 218, stk. 9, i TEUF finder anvendelse, uanset om Unionen er medlem af organet eller part i den pågældende konvention
                  1
               .
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, som gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  2
               .
            
            
               4.1.2.Anvendelse på det foreliggende tilfælde
            
            
               Den Internationale Vinorganisation (OIV) er en videnskabelig og teknisk mellemstatslig organisation, der beskæftiger sig med vinproduktion, vin, vinbaserede drikkevarer, spisedruer, rosiner og andre vinavlsprodukter. OIV har følgende formål: i) oplysning om, hvilke foranstaltninger der bør træffes i vinsektoren for at tilgodese producenternes, forbrugernes og de øvrige aktørers interesser, ii) bistand til andre internationale organisationer, der beskæftiger sig med standardisering, og iii) bistand til international samordning af nuværende praksis og standarder. For tiden er 46 stater medlemmer af OIV, heriblandt 20 EU-medlemsstater. EU er ikke medlem af OIV. OIV har dog siden den 20. oktober 2017 tildelt Unionen den særlige status, der er omhandlet i artikel 4 i OIV's forretningsorden, og som gør det muligt at gribe ind i udvalgenes, underudvalgenes og ekspertgruppernes arbejde og at deltage i generalforsamlingens og i forretningsudvalgets møder.
            
            
               På EU-plan vil nogle af de resolutioner, der vedtages og offentliggøres af OIV, jf. Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter
                  3
                (fusionsmarkedsordningen), få retlige følger for EU-lovgivningen.
            
            
               I fusionsmarkedsordningen henvises der til OIV i følgende bestemmelser:
            
            
               —ønologiske fremgangsmåder, der er vedtaget og offentliggjort af OIV, og som Kommissionen skal tage hensyn til, når den giver tilladelse til sådanne fremgangsmåder (artikel 80, stk. 3, litra a), i fusionsmarkedsordningen)
            
            
               —de samme ønologiske fremgangsmåder, hvor de i henhold til artikel 80, stk. 3, anvendes til produktion af vine i tredjelande forud for tilladelsen (artikel 90, stk. 2, i fusionsmarkedsordningen)
            
            
               —visse renheds- og identitetsspecifikationer for de stoffer, der anvendes i forbindelse med ønologiske fremgangsmåder, således at de regler på området, der er vedtaget og offentliggjort af OIV, rent faktisk bliver bindende i EU (artikel 9 i Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008
                  4
                for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed)
            
            
               —visse af de analysemetoder til bestemmelse af sammensætningen af vinavlsprodukter, der er vedtaget og offentliggjort af OIV, og som Kommissionen skal tage udgangspunkt i, medmindre de er ineffektive eller uhensigtsmæssige til opfyldelsen af de mål, Unionen forfølger (artikel 80, stk. 5, i fusionsmarkedsordningen).
            
            
               I henhold til Kommissionens forordning (EF) nr. 2870/2000 af 19. december 2000 om EF-referenceanalysemetoder for spiritus
                  5
                har visse af de resolutioner, som vedtages og offentliggøres af OIV, ligeledes retlige følger for EU-lovgivningen. Artikel 3 i forordning (EF) nr. 2870/2000 henviser til OIV-resolutioner, hvor der ikke er fastsat EF-referenceanalysemetoder til påvisning og kvantitativ bestemmelse af de eftersøgte stoffer i.et særligt spiritusprodukt.
            
            
               Endelig indeholder artikel 4 i Europa-Parlamentets og Rådets forordning (EU) nr. 251/2014 af 26. februar 2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter
                  6
                også henvisninger til OIV. I henhold til denne bestemmelse og med henblik på fastlæggelse af godkendte produktionsprocesser skal Kommissionen tage hensyn til de produktionsprocesser, som anbefales og offentliggøres af OIV, og skal vedtage analysemetoder på grundlag af relevante metoder, der er anbefalet og offentliggjort af OIV, medmindre disse metoder vil være ineffektive eller uegnede med henblik på det fastlagte mål.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Anvendelse på det foreliggende tilfælde
            
            
               Den påtænkte retsakt har to formål og består af to elementer på landbrugsområdet. Disse aspekter af den påtænkte retsakt er uadskilleligt forbundne, uden at det ene er sekundært i forhold til det andet.
            
            
               Det proceduremæssige retsgrundlag for den foreslåede afgørelse er derfor artikel 43 i TEUF.
            
            
               4.3.Konklusion
            
         
         
            
               Retsgrundlaget for den foreslåede retsakt bør være artikel 43 sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Ikke relevant
            
            
               2018/0327 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Den Internationale Vinorganisation (OIV)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Internationale Vinorganisation (OIV) vil på sin kommende generalforsamling den 23. november 2018 behandle og eventuelt vedtage resolutioner, som vil berøre EU-retten. EU er ikke medlem af OIV. OIV har dog siden den 20. oktober 2017 tildelt Unionen den særlige status, der er omhandlet i artikel 4 i OIV's forretningsorden.
            
            
               (2)20 EU-medlemsstater er medlemmer af OIV. Disse medlemsstater kan foreslå ændringer til udkastene til OIV-resolutioner og vil blive bedt om at vedtage nogle af udkastene til OIV-resolutionerne på OIV's næste generalforsamling den 23. november 2018.
            
            
               (3)Unionens holdning til nævnte resolutioner for så vidt angår de områder, der hører under dens kompetence, bør derfor vedtages af Rådet og udtrykkes på OIV-møderne af de medlemsstater, der er medlemmer af OIV, idet de handler i fællesskab i Unionens interesse.
            
            
               (4)EU-retten berøres af visse af de resolutioner, der vedtages og offentliggøres af OIV, jf. Europa-Parlamentets og Rådets forordning (EU) nr. 1308/2013
                  7
                og Kommissionens forordning (EF) nr. 606/2009
                  8
               .
            
            
               (5)I artikel 80, stk. 3, litra a), i forordning (EU) nr. 1308/2013 fastsættes det, at Kommissionen skal tage hensyn til de ønologiske fremgangsmåder og analysemetoder, der anbefales og er offentliggjort af OIV, når den giver tilladelse til ønologiske fremgangsmåder.
            
            
               (6)Det fremgår af artikel 80, stk. 5, i forordning (EU) nr. 1308/2013, at Kommissionen skal fastsætte analysemetoder til bestemmelse af sammensætningen af vinavlsprodukter på grundlag af relevante metoder, der er anbefalet og offentliggjort af OIV, medmindre de er ineffektive eller uhensigtsmæssige til opfyldelsen af de mål, Unionen forfølger.
            
            
               (7)I henhold til artikel 90, stk. 2, i forordning (EU) nr. 1308/2013, skal vinavlsprodukter, der importeres til Unionen, fremstilles efter de ønologiske fremgangsmåder, der er godkendt af Unionen i medfør af nævnte forordning eller, hvis tilladelsen endnu ikke er givet, efter de ønologiske fremgangsmåder, der er anbefalet og offentliggjort af OIV.
            
            
               (8)Det fremgår af artikel 9 i forordning (EF) nr. 606/2009, at det er de specifikationer, som er fastsat og offentliggjort af OIV, der gælder, hvis Kommissionen ikke har fastsat renheds- og identitetsspecifikationer for de stoffer, der anvendes i forbindelse med de ønologiske fremgangsmåder.
            
            
               (9)I udkast til resolution OENO-TECHNO 14-567B1, 14-567B2 og 14-567C defineres stoffer anvendt i vinproduktion som tilsætningsstoffer eller hjælpestoffer. I overensstemmelse med artikel 80, stk. 3, litra a), og artikel 90, stk. 2, i forordning (EU) nr. 1308/2013 vil disse resolutioner få retlige følger for EU-retten
            
         
         
            
               (10)I udkast til resolution OENO-SPECIF 15-573, 15-579, 16-603 og 16-604 fastlægges der renheds- og identitetsspecifikationer for stoffer, der anvendes i forbindelse med ønologiske fremgangsmåder. OIV har offentliggjort og anbefalet disse ønologiske fremgangsmåder på betingelse af, at specifikationerne for det anvendte stof vedtages (OIV's internationale kodeks for ønologiske fremgangsmåder, punkt 2.1.20 og punkt 3.4.14). I overensstemmelse med artikel 80, stk. 3, litra a), og artikel 90, stk. 2, i forordning (EU) nr. 1308/2013 og artikel 9 i forordning (EF) nr. 606/2009 vil disse resolutioner få retlige følger for EU-retten
            
            
               (11)I udkast til resolution OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 og 17-623 fastlægges der analysemetoder. I overensstemmelse med artikel 80, stk. 3, litra a), og artikel 80, stk. 5, i forordning (EU) nr. 1308/2013 vil disse resolutioner få retlige følger for EU-retten
            
            
               (12)Vinsektorens videnskabelige og tekniske eksperter har indgående drøftet disse resolutionsudkast. De bidrager til samordning inden for rammerne af en international standard for vin og kommer til at skabe rammer, som sikrer fair konkurrence inden for handel med vinprodukter. De bør derfor støttes.
            
            
               (13)For at muliggøre den fleksibilitet, som kræves under forhandlingerne forud for OIV's generalforsamling, bør de medlemsstater, der er medlemmer af OIV, bemyndiges til at bifalde ændringer til disse resolutioner, forudsat at sådanne ændringer ikke ændrer sagsindholdet —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på OIV's generalforsamling den 23. november 2018, er fastlagt i bilaget og skal fremføres af de medlemsstater, som er medlem af OIV, idet de handler i fællesskab i Unionens interesse.
            
            
               Artikel 2
            
            
               1.Hvis der er sandsynlighed for, at den i artikel 1 omhandlede holdning bliver påvirket af ny videnskabelig eller teknisk information inden eller under møder i OIV, skal medlemsstater, der er medlemmer af OIV, kræve, at afstemningen på OIV's generalforsamling udskydes, indtil Unionens holdning er fastlagt på grundlag af de nye elementer.
            
            
               2.De medlemsstater, der er medlemmer af OIV, og som handler i fællesskab i Unionens interesse, kan, efter koordination, navnlig på stedet, og uden at Rådet skal træffe yderligere afgørelse om fastlæggelse af Unionens holdning, tilslutte sig ændringer til de udkast til resolutioner, jf. bilaget, der ikke ændrer sagsindholdet.
            
            
               Artikel 3
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den […].
            
            
               
                     På Rådets vegne
               
               
                     
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 64.
               
               
                  
                     (2)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 61 og 64.
               
               
                  
                     (3)
                  
                        EUT L 347 af 20.12.2013, s. 671.
               
               
                  
                     (4)
                  
                        EUT L 193 af 24.7.2009, s. 1.
               
               
                  
                     (5)
                  
                        EFT L 333 af 29.12.2000, s. 20.
               
               
                  
                     (6)
                  
                        EUT L 84 af 20.3.2014, s. 14.
               
               
                  
                     (7)
                  
                        Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
               
               
                  
                     (8)
                  
                        Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 14.9.2018
            COM(2018) 626 final
            BILAG
            til
            forslag til Rådets afgørelse
            om den holdning, der skal indtages på Den Europæiske Unions vegne i Den Internationale Vinorganisation (OIV)
            
               
         
         
            
               BILAG
            
            
               Medlemsstaterne, som handler i fællesskab i Unionens interesse, støtter, med forbehold af eventuelle ændringer på grundlag af nye udviklinger, kun følgende resolutionsudkast på trin 7 vedrørende ønologiske fremgangsmåder, renheds- og identitetsspecifikationer for de stoffer, der anvendes i forbindelse med de ønologiske fremgangsmåder, og analysemetoder til bestemmelse af sammensætningen af vinavlsprodukter.
            
            
                     
                        Nr.
                     
                  
                  
                     
                        Resolutionens referencenummer
                     
                  
                  
                     
                        Titel
                     
                  
               
                     
                        1
                     
                  
                  
                     
                        OENO-TECHNO 14-567B
                     
                  
                  
                     
                        Sondring mellem tilsætningsstoffer og hjælpestoffer — del 2 (glutathion, CO2)
                     
                  
               
                     
                        2
                     
                  
                  
                     
                        OENO-TECHNO 14-567C
                     
                  
                  
                     
                        Sondring mellem tilsætningsstoffer og hjælpestoffer — del 3 (tannin)
                     
                  
               
                     
                        3
                     
                  
                  
                     
                        OENO-SPECIF 15-573
                     
                  
                  
                     
                        Bestemmelse af hemicellulaseaktivitet i enzymholdige præparater 
                     
                  
               
                     
                        4
                     
                  
                  
                     
                        OENO-SPECIF 16-603
                     
                  
                  
                     
                        Monografi om inaktivt gær med et garanteret glutathionindhold
                     
                  
               
                     
                        5
                     
                  
                  
                     
                        OENO-SPECIF 16-604
                     
                  
                  
                     
                        Revision af resolution OENO 7/2007 om ønologisk kul 
                     
                  
               
                     
                        6
                     
                  
                  
                     
                        OENO-SPECIF 15-579
                     
                  
                  
                     
                        Monografi om kaliumcarbonat
                     
                  
               
                     
                        7
                     
                  
                  
                     
                        OENO-SCMA 15-591A
                     
                  
                  
                     
                        Fri svovldioxid — ajourføring af metode OIV-MA-AS323-04A
                     
                  
               
                     
                        8
                     
                  
                  
                     
                        OENO-SCMA 15-591B
                     
                  
                  
                     
                        Samlet svovldioxidindhold — ajourføring af metode OIV-MA-AS323-04A
                     
                  
               
                     
                        9
                     
                  
                  
                     
                        OENO-SCMA 16-595
                     
                  
                  
                     
                        Bestemmelse af det samlede ethanalindhold i vine ved hjælp af højtryksvæskekromatografi
                     
                  
               
                     
                        10
                     
                  
                  
                     
                        OENO-SCMA 16-597
                     
                  
                  
                     
                        Ændring af metoden til bestemmelse af det samlede syreindhold i eddike
                     
                  
               
                     
                        11
                     
                  
                  
                     
                        OENO-SCMA 16-598
                     
                  
                  
                     
                        Bestemmelse af L-mælkesyre i vin og most
                     
                  
               
                     
                        12
                     
                  
                  
                     
                        OENO-SCMA 16-599
                     
                  
                  
                     
                        Bestemmelse af L-æblesyre i vin og most
                     
                  
               
                     
                        13
                     
                  
                  
                     
                        OENO-SCMA 16-600
                     
                  
                  
                     
                        Bestemmelse af D-glukose og D-fruktose i vin og most
                     
                  
               
                     
                        14
                     
                  
                  
                     
                        OENO-SCMA 16-606
                     
                  
                  
                     
                        Validering af analysen af flygtige forbindelser i vin ved hjælp af gaskromatografi (resolution OENO-SCMA 14-553)
                     
                  
               
                     
                        15
                     
                  
                  
                     
                        OENO-SCMA 16-623
                     
                  
                  
                     
                        Bestemmelse af frigivet 2, 4, 6- trikloroanisol i vin gennem korkpropper